钦定古今图书集成/明伦汇编/闺媛典/第322卷 > 皇清五十五 > 官试贞妻黄氏
## 钦定古今图书集成/明伦汇编/闺媛典/第322卷 > 皇清五十五 > 官试贞妻黄氏

按《宁化县志》：“黄氏，黄槐开孙女。年十九，归官试贞。时试贞已病，合巹才一月而夭，黄悲痛屡绝。既毕丧，保姆微讽曰：‘娘子虽为官氏妇，实黄氏女耳，盍归黄乎’？” 黄厉声曰：“若归必于泉下。” 家人遂莫敢言。年三十，翁姑察其至性，乃立嗣懋泽为之后。勤抚嗣子，礼副于恩，趾无翔，目无游容，无喜色者五十馀年，严冷如寒崖枯木。康熙二十三年奉

旨“建坊旌表。”